/Návrh/

UZNESENIE VLÁDY SLOVENSKEJ REPUBLIKY
č. 
z ...... 2008

k návrhu
na pristúpenie Slovenskej republiky k Dohovoru medzi Belgickým kráľovstvom, Spolkovou republikou Nemecko, Španielskym kráľovstvom, Francúzskou republikou, Luxemburským veľkovojvodstvom, Holandským kráľovstvom a Rakúskou republikou o zintenzívnení cezhraničnej spolupráce najmä v boji proti terorizmu, cezhraničnej trestnej činnosti a nelegálnej migrácii (Prüm, 27. máj 2005)

Číslo materiálu:	              /2008	
Predkladateľ:	podpredseda vlády a minister vnútra 	
Vláda
A.	súhlasí
A.1.	s pristúpením Slovenskej republiky k Dohovoru medzi Belgickým kráľovstvom, Spolkovou republikou Nemecko, Španielskym kráľovstvom, Francúzskou republikou, Luxemburským veľkovojvodstvom, Holandským kráľovstvom a Rakúskou republikou o zintenzívnení cezhraničnej spolupráce najmä v boji proti terorizmu, cezhraničnej trestnej činnosti a nelegálnej migrácii (Prüm, 27. máj 2005)  (ďalej len „dohovor“) podľa predloženého návrhu a s uplatnením nasledujúcich vyhlásení:
a) vo vzťahu k celému dohovoru: „vo vzťahu k tomuto dohovoru sa žiadna informácia poskytnutá Slovenskou republikou na jeho základe nesmie použiť ako dôkaz bez súhlasu príslušných justičných orgánov Slovenskej republiky“,
b) vo vzťahu k článku 7 dohovoru: „Slovenská republika si vyhradzuje právo neuplatňovať v plnom rozsahu článok 7 dohovoru. Odoberanie porovnávacieho materiálu a poskytovanie profilov DNA pre potreby vyšetrovania alebo súdneho konania je možné iba prostredníctvom nástrojov právnej pomoci.“;

VLÁDA SLOVENSKEJ REPUBLIKY

B.	odporúča
prezidentovi Slovenskej republiky
B.1.	podpísať listinu o prístupe Slovenskej republiky k dohovoru po vyslovení súhlasu Národnej rady Slovenskej republiky;

C.	poveruje
predsedu vlády
C.1.	predložiť návrh na pristúpenie Slovenskej republiky k dohovoru Národnej rade Slovenskej republiky na vyslovenie súhlasu, 
podpredsedu vlády a ministra vnútra 
C.2.	odôvodniť návrh na vyslovenie súhlasu s pristúpením Slovenskej republiky k dohovoru v Národnej rade Slovenskej republiky;

D.	ukladá
podpredsedovi vlády a ministrovi vnútra 
D.1.	požiadať ministra zahraničných vecí, aby vykonal príslušné opatrenia spojené s nadobudnutím platnosti dohovoru pre Slovenskú republiku,
D.2.	požiadať ministra zahraničných vecí, aby pri uložení listiny o prístupe oznámil depozitárovi vyhlásenia podľa článku 2 ods. 3 a článku 42 ods. 1 dohovoru, 
D.3.	požiadať ministra zahraničných vecí, aby zabezpečil uverejnenie dohovoru v Zbierke zákonov Slovenskej republiky.

Vykonajú:	predseda vlády
podpredseda vlády a minister vnútra
minister zahraničných vecí

Na vedomie:	prezident Slovenskej republiky
predseda Národnej rady Slovenskej republiky